Бенедыкт Дыбоўскі

Бенедыкт Іванавіч Дыбоўскі (, м. Адамарын каля Маладзечна — ) — расійскі, беларускі і польскі заолаг, прыродазнавец, урач. Член-карэспандэнт АН СССР (1928). Брат Уладзіслава Дыбоўскага.

 Біяграфія 
Нарадзіўся ў былым маёнтку Адамарын Вілейскага павета Мінскай губерні. Належаў да сярэднезаможнага шляхецкага роду Дыбоўскіх з Менскага павета ВКЛ.

Вучыўся ў Мінскай губернскай гімназіі. Медыцыну і прыродазнаўчыя навукі вывучаў у Дэрпце, Браславе і Берліне, дзе ў 1860 годзе атрымаў ступень доктара медыцыны. 3 1862 года экстраардынарны прафесар заалогіі і палеанталогіі ў Варшаве.

За ўдзел у нацыянальна-вызваленчым паўстанні ў 1864 годзе асуджаны на 15 гадоў катаргі і сасланы ў Сібір. Але і там ён працягваў навуковую дзейнасць: даследаваў жывёльны і раслінны свет возера Байкал, рэк Амур і Ангара, узбагаціў заалогію шэрагам новых адкрыццяў.

У 1877 годзе вярнуўся на радзіму. Неўзабаве, маючы намер вывучаць Камчатку, пасяліўся ў Петрапаўлаўску, дзе займаў пасаду ўрача. 3 1882 года прафесар заалогіі ў Львоўскім універсітэце. Тут ён арганізаваў музей заалогіі з камчацкіх экспанатаў. Вывучаў беларускія азёры Любань, Свіцязь, Чорнае і інш. Яго шматлікія артыкулы па заалогіі надрукаваны ў рускіх, польскіх, нямецкіх часопісах. Паводле светапогляду Дыбоўскі быў рэвалюцыйным дэмакратам, у поглядах на прыроду — матэрыялістам. Змагаўся супраць рэлігійных забабонаў, клерыкалаў і розных рэакцыянераў. Ён адзін з першых у Еўропе стаў прыхільнікам і прапагандыстам эвалюцыйнай тэорыі Чарлза Дарвіна. У сваіх працах і лекцыях даказваў, што жывёльны і раслінны свет развіваецца па натуральных законах.

Даследаваў гісторыю і этнаграфію беларусаўГенадзь Каханоўскі. Дыбоўскі Бенядзікт Іванавіч //  С. 322..

 Літаратура 



 Из истории свободомыслия и атеизма в Белоруссии. Мн., 1978;
 Лаптев С. Н. Материалы к биографии и научно-исследовательской деятельности Б. И. Дыбовского в Восточной Сибири // Изв. Гос. геогр. ова. 1939. Т. 71, вып. 6.

Бенедыкт
Катэгорыя:Выпускнікі Мінскай губернскай гімназіі
Катэгорыя:Географы Польшчы
Катэгорыя:Заолагі Польшчы
Катэгорыя:Мовазнаўцы Польшчы
Катэгорыя:Медыкі Польшчы
Катэгорыя:Выкладчыкі Львоўскага ўніверсітэта
Катэгорыя:Пахаваныя на Лычакаўскіх могілках
Катэгорыя:Удзельнікі паўстання 1863—1864 гадоў
Катэгорыя:Гісторыкі Беларусі
Катэгорыя:Этнографы Беларусі
Катэгорыя:Члены-карэспандэнты АН СССР